De to mænd skulle i en pause under dagens retsmøde på toilettet, og her sprang de ud af vinduet. De er formentlig stukket af i bil, sammen med en af de tiltaltes bror, som sad på tilhørerbænken. Vagtchef hos Nordjyllands Politi, Bent Højgaard, oplyser at politiet har rundsendt en efterlysning af de undslupne til sine patruljevogne. Dommeren vil nu afgøre, om retssagen fortsætter på trods af, at de to tiltalte er stukket af. Det skriver nordjyske.dk.

Referat:
To af de tre tiltalte fra sagen om røveri mod Klitgaard Ure er stukket af fra retten.